hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu es hu de de en hu hu hu hu hu hu hu hu hu hu hu hu en
Új európai internetes portál a környezetvédelemben – CCO Magazin
Az EU Bizottság és az Európai Környezetvédelmi Ügynökség új eszközöket vezet be a biodiverzitás csökkenése elleni harcban. Az egyik, egy új internetes portál, a  Biológiai Sokféleség Európai Információs Rendszere (BISE), amely egyetlen helyen gyűjti össze az európai biodiverzitással kapcsolatos információkat.
Az Európai Környezetvédelmi Ügynökség és az Európai Bizottság a politikai döntéshozók számára kidolgozta továbbá a „biodiverzitási alapszintet”, amely átfogó képet nyújt a biodiverzitás mindenkori állapotáról. Az alapszint segítségével nyomon követhető a biológiai sokféleség csökkentésére irányuló erőfeszítések által elért fejlődés, és lehetővé válik a 2010 utáni időszak tendenciáinak kimutatása és mérése.  http://www.eea.europa.eu/themes/biodiversity
„A biológiai sokféleség csökkenése nem elvont elmélet, hanem kézzelfogható valóság – állapította meg Janez Potočnik, a környezetvédelemért felelős európai biztos. – “A jelenlegi állapot pontos leírásával ez a két új fejlesztés segíteni fog abban, hogy újraértelmezzük feladatainkat és új, hatékony intézkedéseket tegyünk a csökkenés megállítására vagy, ha lehetséges, visszafordítására”
„A kihívás abban rejlik, hogy a BISE alapján és az alapszint révén rendelkezésünkre álló ismereteket és információkat lefordítsuk a hétköznapi ember nyelvére, hogy képesek legyünk mobilizálni a közösségeket és az egyéneket – nyilatkozta Jacqueline McGlade professzorasszony, az Európai Környezetvédelmi Ügynökség vezérigazgatója. – “Nem is gondolhatunk a biodiverzitás csökkenésének megállítására az emberek bevonása és személyes elkötelezettsége nélkül.”
Alapszint a haladás mérésére
Az egyik gyakran említett ok, amiért Európa mindeddig képtelen volt megálljt parancsolni a biológiai sokféleség csökkenésének, az európai biodiverzitás állapotával kapcsolatos ismeretek hiánya volt. Az alapszint révén megoldható ez a probléma, méghozzá azáltal, hogy a politikai döntéshozók viszonyítási ponttal fognak rendelkezni az európai biodiverzitás állapotának méréséhez.
Az új eszköz olyan keretet hoz létre, amely összekapcsolja a fajok számát, természetes élőhelyük állapotát és az ökoszisztéma-szolgáltatásokat, és tudományosan alátámasztott és/vagy a tagállamok által jóváhagyott tényeket és számadatokat vesz alapul. A fajokkal és lakóhelyeikkel kapcsolatos információk a főbb ökoszisztéma típusok alapján kerülnek rendszerezésre (tengerparti, vizes területek, füves területek, erdők stb.), amennyiben szükséges, évente frissített adatokkal, hogy egyértelmű képet kaphassunk a változásokról. Még fontosabb, hogy az alapszint az ökoszisztéma-szolgáltatásokkal kapcsolatban is tud információkkal szolgálni. A ma bemutatott eszközt még idén véglegesítik, összhangban a hamarosan kidolgozandó felülvizsgált uniós biodiverzitási szakpolitika célkitűzéseivel.
A biodiverzitással kapcsolatos információk legújabb fóruma
A konferencián bemutatásra kerül a Biológiai Sokféleség Európai Információs Rendszere (BISE) is. A BISE olyan információs portál, amely arra szolgál, hogy megkönnyítse a természettel és a biodiverzitással kapcsolatos információkhoz való hozzáférést, a rendelkezésre álló adatokat az eddiginél érthetőbb módon bemutatva. A természettel kapcsolatos uniós szakpolitikai és törvényhozási adatokon kívül bőséges anyag áll rendelkezésre az európai környezetvédelem és ökoszisztéma helyzetéről, az azt fenyegető veszélyekről, a jelenleg is folyó biodiverzitási kutatások adatairól, valamint a biodiverzitás állapotáról szóló tagállami jelentésekről. Az utóbbiak sokkal szorosabb együttműködést kívánnak meg.
A biológiai sokféleség csökkenésének következményei
Az ökoszisztémák számos olyan alapfunkciót töltenek be, amely elengedhetetlen a Föld készleteinek fenntartható használatához. Nemcsak olyan begyűjthető termékekről gondoskodnak mint az élelem, az ivóvíz vagy a nyersanyagok, , de ellátnak bizonyos szabályozó funkciókat is (szénmegkötés, hulladékkezelés, kulturális szolgáltatások). Az európai biodiverzitás jelentős és megállíthatatlan csökkenése az ökoszisztémának és a természet teherbírásának a hanyatlásából, valamint ezek szabályozó funkcióinak elsorvadásából ered.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin